Diari Oficial de la Generalitat Valenciana


Sumari del DOGV 5603, del 20-09-2007 (2007/11627)

RESOLUCIÓ de 25 de juliol de 2007, de la Direcció General per al Canvi Climàtic, per la qual s'atorga a Consolación Navarro Pérez, l'autorització ambiental integrada per a una explotació porcina d'engreix al terme municipal d'Utiel.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5603

Data del DOGV
:   20-09-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/11166


Data del document
:   25-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Utiel
    * explotació agrària
    * porcí
    * empresa privada

RESOLUCIÓ de 25 de juliol de 2007, de la Direcció General per al Canvi Climàtic, per la qual s'atorga a Consolación Navarro Pérez, l'autorització ambiental integrada per a una explotació porcina d'engreix al terme municipal d'Utiel. [2007/11325]  
Vistos els documents que es troben en poder de l'expedient 011/06 IPPC, instruït a instàncies de Consolació Navarro Pérez, a fi d'obtenir l'autorització ambiental integrada per a una explotació porcina d'engreix, al terme municipal d'Utiel, s'emet aquesta resolució de conformitat amb els següents,  
Antecedents de fet  
Primer. Amb data 30 de gener del 2006, Consolación Navarro Pérez, amb DNI 88.986.340-G i adreça al carrer El Cerrito, sense número, de la Torre d'Utiel (Utiel, València), presenta en la conselleria de Territori i Habitatge, sol·licitud d'autorització ambiental integrada per a l'explotació porcina d'engreix, que es detalla en l'annex I.  
A la sol·licitud s'acompanya còpia de la sol·licitud de l'informe de compatibilitat urbanística presentada a l'Ajuntament d'Utiel amb data 4 de novembre del 2005.  
Segon. Amb dates 20 de febrer del 2006 l'Ajuntament d'Utiel remet informe de compatibilitat urbanística favorable de data 24 de gener del 2006.  
Tercer. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Quart. Amb data 30 d'agost del 2006 es rep informe de la Confederació Hidrogràfica del Xúquer, en el que sol·licita la presentació de documentació complementària per a emetre l'informe corresponent.  
Cinqué. Amb dates 20 de juny i 19 de setembre del 2006, la conselleria de Territori i Habitatge requereix nova documentació, presentant-se amb dates 18 de setembre i 3 d'octubre del 2006, respectivament.  
Sisé. Amb data 9 de novembre del 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i es publica anunci en el Diari Oficial de la Generalitat (núm. 5384).  
Durant aquest no es presenten al·legacions al projecte, ni en aquesta conselleria ni en l'Ajuntament d'Utiel, i en l'expedient consta certificat de la informació pública.  
Seté. Transcorregut el termini d'informació pública, amb data 31 de gener del 2007 se sol·licita nou informe totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Vuité. Pel fet de no emetre l'Ajuntament d'Utiel informe sobre els aspectes de la seua competència en el termini de 30 dies des de la seua recepció, es prossegueixen les actuacions d'acord amb l'article 18 de la Llei 16/2002.  
Nové. Amb data 15 de març del 2007 es rep informe de la conselleria d'Agricultura, Pesca i Alimentació, en el qual s'informa que la ubicació de l'obra és la necessària per a l'adequada explotació ramadera que es pretén, i segons el projecte presentat, les instal·lacions compleixen el que disposa la Llei 6/2003, de ramaderia de la Comunitat Valenciana, Decret 76/95, pel qual es crea la llista d'explotacions ramaderes i es dicten normes relatives a la documentació i ordenació sanitària d'aquestes en l'àmbit territorial de la Comunitat Valenciana, Ordre de 14 de febrer de 1996, per la qual s'estableixen normes zootècniques i de documentació zoosanitària; Reial decret 324/2000, pel qual s'estableixen normes bàsiques d'ordenació de les explotacions porcines.  
Així mateix, s'han incorporat a l'expedient els informes emesos per l'Àrea de Residus i el Servei de Protecció de l'Ambient Atmosfèric.  
Deu. Amb data 5 de juliol del 2007 la secretària autonòmica de Territori i Medi Ambient emet la declaració d'impacte ambiental, en la qual estima acceptable, només a l'efecte ambiental i sense perjudici de l'obtenció prèvia de les autoritzacions sectorials que siguen d'aplicació, l'ampliació de l'explotació porcina d'engreix, situada en el polígon 6, parcel·les 663, 664, 681 i 684, del terme municipal d'Utiel (València), promoguda per Consolación Navarro Pérez, sempre que aquest es realitze d'acord amb les previsions de l'estudi d'impacte ambiental i els condicionants i modificacions que s'indiquen en l'annex II d'aquesta resolució.  
Onze. Segons el que disposa l'article 19 de la Llei 16/2002, la Confederació Hidrogràfica del Xúquer emet amb data 6 de juliol del 2007 informe favorable, en matèries de la seua competència.  
Dotze. Amb data 23 de juliol del 2007 es realitza el tràmit d'audiència a l'interessat.  
Tretze. Amb data 24 de juliol del 2007 la Comissió d'Anàlisi Ambiental Integrat celebra una sessió ordinària i aprova la proposta de resolució de l'exp. 011/06 IPPC de sol·licitud d'autorització ambiental integrada, promogut per Consolación Navarro Pérez.  
Als anteriors fets són d'aplicació els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 9.3.B de l'annex 1 de la Llei 16/2002.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.H de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic, exercir les competències en matèria d'intervenció administrativa ambiental d'activitats.  
Vist quant antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em corresponen, resolc:  
Primer. Concedir a Consolación Navarro Pérez l'autorització ambiental integrada per a l'explotació porcina d'engreix, relativa al Projecte bàsic d'autorització ambiental integrada per a l'ampliació d'una explotació porcina d'engreix a la Torre d'Utiel ubicada a les parcel·les 663, 664, 681 i 684 del polígon 6 de la Torre d'Utiel, del terme municipal d'Utiel (València), quedant inscrita en el Registre General d'Instal·lacions IPPC de la Comunitat Valenciana amb el número 086-07/AAI/CV, condicionada al compliment dels requisits següents:  
1. Emissions atmosfèriques  
Les emissions difuses a l'atmosfera estimades per al conjunt de l'explotació seran les següents:  
Contaminants Estimació d'emissió  
Metà total 29.930 kg/any  
Amoníac total 11.439 kg/any  
Òxid nitrós total 136 kg/any  
2. Soroll  
Respecte al nivell de sorolls transmesos a l'exterior, haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, es compliran els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
En aquest sentit, es realitzarà una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica almenys cada cinc anys, d'acord amb l'article 37 d'aquesta llei.  
Se'ls concedeix un termini de tres mesos, a partir de la concessió d'aquesta autorització perquè presenten l'informe de l'última auditoria acústica realitzada.  
El titular haurà de disposar del llibre de control, el qual estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Olors  
Quan l'òrgan competent ho considere necessari, podrà requerir en titular de la factoria la realització d'una avaluació de la molèstia per olors que genera, mitjançant el mesurament de les unitats d'olor, d'acord amb la norma UNE-EN 13025, limitant-los, en les zones residencials d'afecció, el percentil 98 de les mitjanes horàries al llarg d'un any, a 5 unitats d'olor.  
4. Abocaments   
4.1. Aigües residuals  
L'aigua de neteja de les instal·lacions s'incorpora amb les dejeccions que queden en el sòl de les quadres, conduint-se als canals d'emmagatzemament i s'eliminen amb aquestes.  
Les aigües sanitàries es gestionaran amb els purins. Amb aquest fi s'eliminarà la fossa sèptica actual, executant una conducció que permeta el seu enviament fins a les basses purins, per al seu emmagatzemament i posterior gestió conjunta.  
Les instal·lacions, canaletes de recollida i les basses d'emmagatzemament dels purins seran perfectament impermeables i estanques.  
D'aquesta manera es garanteix la inexistència d'abocament d'aigües residuals a domini públic hidràulic (abocament zero).  
4.2. Aigües pluvials  
No es considera necessari cap sistema per a la recollida o canalització d'aigües pluvials. Queda prohibit l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent les aigües pluvials que hagen pogut entrar en contacte amb els purins.  
5. Protecció del sòl i de les aigües subterrànies  
La gestió dels fems de l'explotació està subjecta a les condicions fixades en el Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, modificat pel Reial decret 3483/2000, de 29 de desembre, i en la Llei 6/2003, de 4 de març, de ramaderia, com també a qualsevol altra normativa que a aquests efectes s'aprove.  
El nombre d'hectàrees aportat mitjançant compromís escrit dels propietaris és suficient atés que no se sobrepassarà la quantitat de 170 kg de nitrogen per hectàrea, d'acord amb les recomanacions de la Directiva 91/676/CEE, de 12 de desembre, sobre protecció de les aigües contra la contaminació produïda per nitrats procedents de fonts agràries, l'Ordre de 29 de març del 2000, per la qual s'aprova el Codi valencià de bones pràctiques agràries i el Reial decret 324/2000, de 3 de març, pel qual s'estableixen normes bàsiques d'ordenació d'explotacions porcines.   
No es realitzarà cap abocament que puga afectar el sòl o les aigües subterrànies.  
  
\* \* \* \* \* \* \* \* \* \* \* \*   
  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Haurà de disposar de la corresponent autorització de subministrament de l'aigua provinent de pou per a ús en el procés productiu, que haurà de tramitar en la Confederació Hidrogràfica del Xúquer, per ser aquest l'òrgan competent per a la seua concessió.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
La Llei 10/1998, de residus, i la Llei 10/2000, de residus de la Comunitat Valenciana, seran d'aplicació supletòria a la normativa sectorial per a la gestió de subproductes animals (animals morts i rebuigs d'origen animal) que es regiran pel Reglament 1774/2002, del Parlament Europeu i del Consell, pel qual s'estableixen les normes aplicables als subproductes animals no destinats a consum humà i pel RD 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel que s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de la magnitud que a continuació es detalla i la capacitat total de l'explotació detallada en l'annex I siga de 3.134 porcs d'engreix.  
L'esmentat centre productiu queda inscrit en el Registre de Xicotets Productors de Residus Perillosos de la Comunitat Valenciana.  
En el termini de tres mesos haurà d'aportar còpia dels documents d'acceptació dels residus produïts, emesos per gestor autoritzat. Aquests documents han de ser originals (o compulsats), han d'estar segellats pel gestor, i han d'estar vigents.  
Haurà de lliurar els residus perillosos i els no perillosos a gestors que disposen de la corresponent autorització administrativa per a la gestió d'aquests residus. El lliurament a l'ecoparc d'Utiel d'alguns d'aquests residus (piles, bateries i tubs fluorescents), es considera adequada tenint en compte que es generen quantitats irrellevants, que no provenen directament de l'activitat principal de l'empresa, sempre que s'autoritze expressament aquest lliurament per part de l'Ajuntament. En tot cas, els lliuraments periòdics d'aquests residus a l'ecoparc hauran de quedar registrades mitjançant document expedit per l'empresa explotadora de la instal·lació.  
L'envasament i l'etiquetatge dels residus haurà de ser condorde amb el que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat Reglament, haurà de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació siga l'eliminació i de dos anys quan la destinació final siga la valorització, i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals.  
Haurà de presentar un pla de prevenció i reducció de residus perillosos seguint el que estableix la Llei 10/2000, de 12 de desembre, de residus de la Comunitat Valenciana (DOGV 15/12/2000) (article 45 i disposició addicional 4a).  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que establisquen aquestes condicions, haurà de ser comunicada.  
Els animals morts tindran la consideració de material de la categoria 2 d'acord amb el que estableix el Reglament CE 1774/2002, com també el Reial decret 1429/2003, de 21 de novembre del 2003, pel qual es regulen les condicions d'aplicació de l'esmentat reglament, per la qual cosa es recolliran, transportaran, identificaran i eliminaran segons el que estableix aquest reglament.  
Finalment, haurà de portar un registre documental relatiu a la producció i utilització de fem (en el que figuren la quantitat, naturalesa, origen, destinació, freqüència de recollida, mitjà de transport i mètode de valoració o eliminació del fem gestionat, havent d'identificar les parcel·les i cultius destinataris amb el detall que calga per a acreditar adequadament que la utilització del residu ramader com a fertilitzant orgànic es realitza adequadament) i la retirada per empresa autoritzada de les baixes animals generades en l'explotació.  
7. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament d'alguna de les unitats, s'hauran de desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
8. Declaració d'impacte ambiental  
Abans de la posada en marxa de l'ampliació, hauran de complir les condicions establides en la declaració d'impacte ambiental emesa per la Secretaria Autonòmica de Territori i Medi Ambient de data 5 de juliol del 2007, que s'adjunten en l'annex II d'aquesta resolució.  
9. Altres condicions  
Les instal·lacions amb què s'ha de dotar l'explotació hauran de complir el que disposa l'art. 5 del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines i en l'article únic del Reial decret 3483/2000, de 29 de desembre, que el modifica.  
En relació amb les normes mínimes de benestar animal, s'haurà de tenir en compte el que recull el Reial decret 1048/1994, de 20 de maig, relatiu a les normes mínimes per a la protecció de porcs.  
L'explotació i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
Abans de l'inici de l'activitat ampliada, haurà de registrar l'ampliació de l'explotació a l'efecte del compliment dels articles 3.8 i 4.1 del Reial decret 479/2004, pel qual s'estableix i regula el Registre General d'Explotacions Ramaderes.  
S'hauran de complir totes les disposicions aplicables per a garantir la seguretat, la salut de les persones i el medi ambient.  
S'haurà de comprovar en el control inicial que s'han realitzat les mesures previstes en el projecte.  
10. Obligació de subministrament d'informació  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatius a l'any anterior, específicament els que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada s'haurà de renovar, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General per al Canvi Climàtic a l'efecte del reconeixement corresponent, i prèviament s'haurà de presentar un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Es realitzarà a la posada en marxa de les instal·lacions i per personal de la Direcció General per al Canvi Climàtic.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades en la mateixa, amb audiència prèvia de l'interessat.  
Sisé. El titular de les instal·lacions objecte de l'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la pròpia autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de la conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposa els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 25 de juliol de 2007.- El director general per al Canvi Climàtic: Jorge Lamparero Lázaro.  
ANNEX I  
Descripció del projecte  
Consolación Navarro Pérez té una explotació porcina d'engreix al terme municipal d'Utiel (València), composta per una nau existent amb capacitat per a 1.550 places, que vol ampliar amb una nova nau amb capacitat per a 1.584 places, per la qual cosa la capacitat total de l'explotació després de l'ampliació serà de 3.134 porcs.  
En el procés de l'activitat d'engreix, els animals es reben en l'explotació amb un pes mitjà de 18-20 quilograms, i romanen en aquesta fins que arriben a un pes màxim de 90-100. L'etapa d'engreix completa té una duració mitjana de quatre a quatre mesos i mig.  
Quan s'ha aconseguit el pes de sacrifici, els animals es carreguen en camions per al seu trasllat a l'escorxador. Després d'això, es neteja i desinfecta la nau. Després s'efectua un buit sanitari de dues setmanes, després del qual s'inicia un nou cicle.  
Per a l'emmagatzemament de pinso disposa d'un total de 2 sitges d'acer galvanitzat de 16.000 kg de capacitat cadascun, capacitat suficient per a satisfer les necessitats l'explotació durant aproximadament dues setmanes.  
La instal·lació disposa de ventilació i il·luminació natural per mitjà de 30 finestres (una per quadra), en cadascun dels costats de la nau. A més disposa d'il·luminació artificial mitjançant lluminàries fluorescents.  
El subministrament d'aigua als porcs es realitza per mitjà de canonades de polietilé alimentari i abeuradors integrats en tremuges holandeses, la qual cosa permet reduir el consum d'aigua al mínim, i per tant la reducció de purí.  
L'explotació disposa d'un abastiment d'aigua potable procedent de pou propi, sent el consum anual de 9.704,89 m³/any. El titular disposa d'autorització per a aprofitament de 7.000 m³/any, estant el tràmit l'autorització corresponent a l'increment de consum a causa de l'ampliació.  
Es considera que en les cobertes de les edificacions no hi haurà pols ni brutícies, per la qual cosa les aigües pluvials estaran netes i no serà necessari instal·lar cap sistema per a la seua recollida o canalització.  
Les aigües residuals sanitàries i de neteja de les instal·lacions, es canalitzaran fins a les fosses i es gestionaran junt amb els purins.  
Per a la recollida dels purins, tot el sòl de la nau està format per un engraellat compost per peces prefabricades de formigó armat i pretensat, reixes o slats, sota de les quals es troba la trapa on es recullen les dejeccions dels animals. L'explotació haurà de disposar d'un total de 2.053,90m³ de volum d'emmagatzemament dels purins; aquesta capacitat és suficient per a emmagatzemar les dejeccions durant el mínim de tres mesos marcat per l'Ordre de 29 de març del 2000, de la conselleria d'Agricultura, Pesca i Alimentació, per la que s'aprova el Codi Valencià de Bones Pràctiques Agràries.  
La gestió dels purins es realitzarà mitjançant el seu ús com a adob orgànic en camps cultivats. D'acord amb els paràmetres establits en l'annex I del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, l'explotació generarà un total de 6.738,10 m³/any de purins equivalen a 22.721,50 kg de nitrogen.  
La quantitat màxima de fem que s'ha d'aplicar serà aquella que continga un màxim de 170 kg/any de nitrogen de tal manera que es necessitarà un total de 133,66 hectàrees. La superfície agrícola vinculada a l'explotació, per a la valorització agronòmica d'aquest residu, l'acreditada pel promotor, un total de 137,28 hectàrees, i s'aporta autorització dels propietaris de les parcel·les, amb la qual cosa no se supera la taxa màxima d'aplicació dels purins.  
ANNEX II  
Condicions de la declaració d'impacte ambiental  
- Prèviament a l'obtenció de l'autorització ambiental integrada, el promotor haurà de justificar davant de la Secretaria Autonòmica de Territori i Medi Ambient i davant de l'òrgan substantiu, la substitució de la superfície agrícola localitzada en parcel·les del terme municipal d'Aliaguilla, província de Conca, per una altra equivalent en la província de València, a una distància prudencial de l'explotació, de manera que siga viable econòmicament la utilització de purí com a adob orgànic.  
- Prèviament a l'obtenció de l'autorització ambiental integrada, el promotor haurà de justificar davant de la Secretaria Autonòmica de Territori i Medi Ambient i davant de l'òrgan substantiu, disposar d'informe definitiu favorable, a l'efecte patrimonial, de la conselleria de Cultura i Esport.  
- Prèviament a l'obtenció de l'autorització ambiental integrada, el promotor haurà de justificar davant de la Secretaria Autonòmica de Territori i Medi Ambient i davant de l'òrgan substantiu, la concessió d'un cabal major al disponible, per a l'explotació del pou existent en la parcel·la 681 del polígon 6, al terme municipal d'Utiel.  
- Prèviament a l'obtenció de l'autorització ambiental integrada, el promotor haurà de justificar davant de la Secretaria Autonòmica de Territori i Medi Ambient i davant de l'òrgan substantiu, disposar de l'informe favorable de l'organisme de conca competent, sobre la disponibilitat i compatibilitat de l'increment del consum d'aigua derivat de la implantació de l'ús previst en el projecte, amb les previsions dels plans hidrològics, a més de la no-afecció o menyscabament a altres usos existents legalment implantats, establit en l'art. 19 de la Llei 4/52989, de 30 de juny, de la Generalitat, d'ordenació del territori i protecció del paisatge.  
- Els residus zoosanitaris infecciosos i químics que es produïsquen en l'explotació, han de ser manipulats i emmagatzemats degudament, acumulant-se en contenidors homologats a aquest efecte i retirats per gestor autoritzat.  
- Es comunicarà a la Secretaria Autonòmica de Territori i Medi Ambient qualsevol variació que es produïsca en la destinació dels residus. En cas de construir-se bassa de purins, haurà de presentar-se davant de la Secretaria Autonòmica de Territori i Medi Ambient informació detallada al respecte.